Foto: Yuri Gripas/Reuters AQSh davlat kotibi Reks Tillerson Shimoliy Koreyaning tajovuzkorligi butun dunyoga xavf solayotganini aytdi, deb xabar bermoqda Reuters axborot agentligi. “Shimoliy Koreyadagi tuzum Janubiy Koreya va Yaponiyadagi demokratiyaga xavf solmoqda hamda bundan ham muhimroq va yaqinda yuz bergan narsa shu bo‘ldiki, u AQShga tahdid sola boshladi, bu esa butun dunyoga xavf soladi”, deb aytgan Tillerson. 15 sentabrda Shimoliy Koreya Yaponiya tomon raketa uchirdi. Raketa 3700 km uchib o‘tib, Yaponiyaning Xokkaydo orolidan 2000 km uzoqlikda dengizga tushgan.